แนวโน้มหุ้นปรับลงเล็กน้อยรอลุ้นเฟด
นักวิเคราะห์ฯคาดตลาดหุ้นไทยเช้านี้มีโอกาสที่จะปรับตัวลงอีกเล็กน้อย โดยมองแนวรับไว้ที่ 1,400-1,410 จุดรอลุ้นเฟด-ต่างชาติมองศก.ไทยเริ่มชะลอ
29 ต.ค. 2565

นักวิเคราะห์ฯคาดตลาดหุ้นไทยเช้านี้มีโอกาสที่จะปรับตัวลงอีกเล็กน้อย โดยมองแนวรับไว้ที่ 1,400-1,410 จุดรอลุ้นเฟด-ต่างชาติมองศก.ไทยเริ่มชะลอ
นายธีรวุฒิ การนต์นิภากุล ผู้ช่วยผู้อำนวยการฝ่ายวิเคราะห์ บล.ซีไอเอ็มบีไทย กล่าวว่า แนวโน้มตลาดหุ้นไทยเช้านี้อาจปรับตัวลงอีกเล็กน้อยในช่วงที่นักลงทุนอยู่ระหว่างรอผลการประชุมธนาคารกลางสหรัฐ(เฟด)ที่กำหนดมีขึ้นในวันที่ 18-19 มิ.ย.ว่าแนวโน้มจะออกมาเป็นอย่างไร 
ส่วนปัจจัยการเมืองในประเทศมองว่าปัจจุบันยังไม่มีความเปลี่ยนแปลงใหม่ๆ เกิดขึ้น จึงยังไม่มีผลกระทบต่อตลาดหุ้นโดยตรง แต่ปัจจัยหลักที่ส่งผลต่อการลงทุนในช่วงนี้น่าจะมาจากการที่ต่างชาติมองว่าเศรษฐกิจไทยเริ่มเห็นการชะลอการเติบโตลง รวมทั้งการเติบโตของกำไรบริษัทจดทะเบียนก็อาจต่ำกว่าคาดหลังจากเติบโตต่อเนื่องมาอย่างร้อนแรง จึงประเมินว่าช่วงครึ่งปีหลังอาจมีการปรับลดเป้าหมายดัชนีตลาดหุ้นไทยลงตามไปด้วย
ส่วนตลาดภูมิภาคมีทั้งปรับตัวขึ้นและลดลง แต่ตลาดหุ้นญี่ปุ่นยังยืนในแดนบวกได้พร้อมให้แนวรับดัชนีตลาดหุ้นไทยวันนี้ไว้ที่ 1,400-1,410 จุด